Document ID: 31987R0255

*****
ΚΑΝΟΝΙΣΜΟΣ (ΕΟΚ) αριθ. 255/87 ΤΟΥ ΣΥΜΒΟΥΛΙΟΥ
της 28ης Ιανουαρίου 1987
για ένατη τροποποίηση του κανονισμού (ΕΟΚ) αριθ. 351/79 περί προσθήκης αλκοόλης σε προϊόντα που προέρχονται από τον αμπελοοινικό τομέα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 42 παράγραφος 2,
την πρόταση της Επιτροπής,
Εκτιμώντας:
ότι, μέχρι να εγκριθούν οι διατάξεις που συμπληρώνουν ή εναρμονίζουν τους ορισμούς των ημιαφρωδών οίνων και των προϊόντων που υπάγονται στην κλάση 22.06 του κοινού δασμολογίου, θα πρέπει να παραταθεί μέχρι τις 31 Δεκεμβρίου 1987 η ισχύς των διατάξεων που αναφέρονται στο άρθρο 4 παράγραφος 2 του κανονισμού (ΕΟΚ) αριθ. 351/79 (3), όπως τροποποιήθηκε τελευταία από τον κανονισμό (ΕΟΚ) αριθ. 3581/85 (4)·
ότι, με την ευκαιρία της παρούσας τροποποίησης, θα πρέπει να διορθωθεί μια εσφαλμένη παραπομπή και να διαγραφεί μια διάταξη του κανονισμού (ΕΟΚ) αριθ. 351/79 που δεν ισχύει πια,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 351/79 τροποποιείται ως εξής:
1. Στο άρθρο 1, το σημείο 1 αντικαθίσταται από το ακόλουθο κείμενο:
«1. Επιτραπέζιους οίνους και τους v.q.p.r.d. όταν κλιματικές συνθήκες ή καταναλωτικές συνήθειες καθιστούν απαραίτητη την προσθήκη αλκοόλης και εφόσον οι οίνοι αυτοί εξάγονται στις τρίτες χώρες.»
2. Στο άρθρο 1 σημείο 3 στοιχεία α) και β), οι όροι «άρθρο 30 » αντικαθίστανται από τους όρους «άρθρο 31».
3. Το άρθρο άρθρο 4 αντικαθίσταται από το ακόλουθο κείμενο:
«Άρθρο 4
Εφαρμόζονται μέχρι τις 31 Δεκεμβρίου 1987:
- το άρθρο 1 σημείο 2 στοιχείο β) και σημείο 3,
- το άρθρο 2 παράγραφος 1 δεύτερο εδάφιο, εφόσον αναφέρεται στα προϊόντα που αναγράφονται στο άρθρο 1 σημείο 2 στοιχείο β),
- το άρθρο 2 παράγραφος 2, εφόσον αναφέρεται στα προϊόντα που αναγράφονται στο άρθρο 1 σημείο 3.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 σημείο 3 εφαρμόζεται από την 1η Οκτωβρίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιανουαρίου 1987.

Labels: 3
17